CELEX: 22019D0206
Language: bg
Date: 2017-05-05 00:00:00
Title: Решение на Съвместния комитет на ЕИП № 94/2017 от 5 май 2017 година за изменение на приложение VII (Признаване на професионални квалификации) и приложение X (Услуги най-общо) към Споразумението за ЕИП [2019/206]

7.2.2019   
               
               
                  BG
               
               
                  Официален вестник на Европейския съюз
               
               
                  L 36/52
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 94/2017
         от 5 май 2017 година
         за изменение на приложение VII (Признаване на професионални квалификации) и приложение X (Услуги най-общо) към Споразумението за ЕИП [2019/206]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Директива 2013/55/ЕС на Европейския парламент и на Съвета от 20 ноември 2013 г. за изменение на Директива 2005/36/ЕО относно признаването на професионалните квалификации и на Регламент (ЕС) № 1024/2012 относно административно сътрудничество посредством Информационната система за вътрешния пазар („Регламент за ИСВП“) (1) следва да бъде включена в Споразумението за ЕИП.
                  
               
                     (2)
                  
                  
                     С Регламент (ЕС) № 213/2011 на Комисията (2), който е включен в Споразумението за ЕИП, беше добавено специализирано обучение по медицина в областта на медицинската онкология и медицинската генетика към списъка с наименования на курсовете на обучение по специализирана медицина в приложение V към Директива 2005/36/ЕО на Европейския парламент и на Съвета (3), включена в Споразумението за ЕИП, което поради тази следва причина да бъде адаптирано, така че да отразява наименованията на съответните курсовете на обучение в държавите от ЕАСТ.
                  
               
                     (3)
                  
                  
                     Поради това приложения VII и X към Споразумението за ЕИП следва да бъдат съответно изменени.
                  
               ПРИЕ НАСТОЯЩОТО РЕШЕНИЕ:
         
            Член 1
            В точка 1 (Директива 2005/36/ЕО на Европейския парламент и на Съвета) от приложение VII към Споразумението:
            
                        1.
                     
                     
                        Добавя се следното тире:
                        
                                    „—
                                 
                                 
                                    
                                       32013 L 0055: Директива 2013/55/ЕС на Европейския парламент и Съвета от 20 ноември 2013 г. (ОВ L 354, 28.12.2013 г., стр. 132).“
                                 
                              
                  
                        2.
                     
                     
                        Буква В) се заличава.
                     
                  
                        3.
                     
                     
                        Букви А), Б), Г) и Д) стават съответно букви Б), Г). Д) и Е).
                     
                  
                        4.
                     
                     
                        Добавят се следните точки:
                        
                                    „А)
                                 
                                 
                                    В член 3, параграф 1, буква м) след думите „Съда на Европейския съюз“ се добавят думите „и на Съда на ЕАСТ в съответствие със Споразумението за ЕИП“.
                                    (…)
                                 
                              
                                    В)
                                 
                                 
                                    В член 12а, параграф 4 се добавя следната алинея:
                                    „Когато законовите, подзаконовите и административните разпоредби, нотифицирани от държава от ЕАСТ в изпълнение на параграф 1 от настоящия член, отговарят на условията на настоящата глава, Надзорният орган на ЕАСТ отправя препоръка за изменение на приложение VII към Споразумението за ЕИП с цел да се актуализират наименованията, приети от държавите от ЕАСТ за удостоверенията за професионална квалификация, и, когато е необходимо, органът, който издава удостоверенията за професионална квалификация, сертификатът, който го придружава, и съответното професионално звание. Съвместният комитет на ЕИП взема предвид препоръките, отправени от Надзорния орган на ЕАСТ, когато изменя приложение VII към Споразумението за ЕИП.“
                                 
                              
                  
                        5.
                     
                     
                        В буква Д), буква а), подточка iii) се добавя следната таблица:
                        
                                    „Държава
                                 
                                 
                                    Медицинска онкология
                                    Минимална продължителност на обучението:
                                    5 години
                                 
                                 
                                    Медицинска генетика
                                    Минимална продължителност на обучението:
                                    4 години
                                 
                              
                                    Наименование
                                 
                                 
                                    Наименование
                                 
                              
                                    Ísland
                                 
                                 
                                     
                                 
                                 
                                    Erfðalæknisfræði
                                 
                              
                                    Liechtenstein
                                 
                                 
                                     
                                 
                                 
                                     
                                 
                              
                                    Norge
                                 
                                 
                                     
                                 
                                 
                                    Medisinsk genetikk“
                                 
                              
                  
         
            Член 2
            В точка 3 (Регламент (ЕС) № 1024/2012 на Европейския парламент и на Съвета) от приложение X към Споразумението за ЕИП се добавя следното тире:
            
                        „—
                     
                     
                        
                           32013 L 0055: Директива 2013/55/ЕС на Европейския парламент и Съвета от 20 ноември 2013 г. (ОВ L 354, 28.12.2013 г., стр. 132).“
                     
                  
         
            Член 3
            Текстовете на Директива 2013/55/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 4
            Настоящото решение влиза в сила на 6 май 2017 г., при условие че са внесени всички нотификации, предвидени в член 103, параграф 1 от Споразумението за ЕИП. (*1)
            
         
         
            Член 5
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 5 май 2017 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 354, 28.12.2013 г., стр. 132.
         
            (2)  ОВ L 59, 4.3.2011 г., стр. 4.
         
            (3)  ОВ L 255, 30.9.2005 г., стр. 22.
         
            (*1)  С отбелязани конституционни изисквания.